stanford-oval/wikipedia huggingface dataset:
Rolf Wikström
Opinnot ja uran alku

Wikström aloitti kulttuurimaantieteen opinnot Tukholman yliopistossa  vuonna 1969, ja samoihin aikoihin hän pääsi mukaan Stockholm Slim -taiteilijanimellä tunnetun Per Notinin bluesyhtyeeseen "Slim's Blues Gang". Kokoonpanossa Wikström soitti kitaraa ja lauloi. Hän myös sävelsi kaksi kappaletta yhtyeen ainoaksi jääneelle vuonna 1971 julkaistulle The blues ain't strange -albumille. Wikström sai yhä enemmän vastuuta laulajana siitä huolimatta, että oli lapsesta asti kärsinyt puhetta haittaavasta änkytyksestä.
Vuonna 1971 Wikström levytti myös ensimmäisen oman julkaisunsa, singlen taiteilijanimellä Cool Hambone. Per Notin erotti omapäisen kitaristin yhtyeestään, jonka jälkeen Wikström soitti muun muassa sanoituksiltaan poliittista bluesrockia soittavassa Löpande bandet -kokoonpanossa.
Rolf Wikströms Hjärtslag 1975–1988

Wikström valmistui filosofian kandidaatiksi vuonna 1974. Valmistumista seurasi kuitenkin yhdeksän kuukauden työttömyysjakso, jonka aikana Wikström aloitti oman albumin teon. Debyytti Sjung svenska folk julkaistiin vuonna 1975. Wikström pääsi yhdyskuntasuunnittelutehtäviin Tukholman lääninhallitukseen, mutta päätti jo muutaman kuukauden jälkeen siirtyä päätoimiseksi muusikoksi. Lyhyen virkauransa aikana Wikström työskenteli Tukholman läänin Länsplan -75 suunnitelman parissa ja teki tutkimuksen "Fertilitetens Variationer i Stockholms Län", jossa hän tarkasteli syntyvyyden eroavaisuuksia eri kaupunginosissa ja syitä niihin.
Samana vuonna hän perusti Rolf Wikströms Hjärtslag -yhtyeensä, johon sai myöhemmin pianistiksi myös Per Notinin. Wikström sävelsi ja sanoitti yhtyeen tuotannon – sanoitukset hän teki tapansa mukaan aina ruotsiksi. Wikström kiersi vuosia Ruotsia ja muita Pohjoismaita keikkaillen Hjärtslag-kokoonpanonsa kanssa ja saavutti tasaisen suosion Ruotsissa, Norjassa ja Suomessa.
Myöhäisempi ura

Wikström hajotti Hjärtslag-yhtyeen vuonna 1988 ja kiersi muuttuvan kokoonpanon kanssa. Suurelle yleisölle Wikströn tuli tunnetuksi tehtyään musiikkia ruotsalaisen runoilijan Nils Ferlinin runoihin albumilla Mitt hjärta är ditt vuonna 1989. Kultalevyn – yli 50 000 kappaletta myyneestä albumista tuli käännekohta Wikströmin uralla. Lisää Ferliniä hän julkaisi vuonna 1996 ...din längtans blå anemone -albumilla.
Wikström soitti vuoteen 2002 asti ruotsalaisen Göran Malmbergin käsintehtyjä kitaroita, mutta siirtyi tämän jälkeen käyttämään Gibson Les Paul -malleja.
Vuosina 2005-2007 Wikström esiintyi Hammer Blue -bluesorkesterin laajennetun kokoonpanon, Hammer Blue+:n kanssa. Wikström on kärsinyt vakavista selkäongelmista ja kivuista, jotka ovat vaatineet sairauslomaa ja estivät keikkailun sekä levytykset kesällä 2007. Syyskuusta 2007 lähtien Wikström on jälleen kiertänyt konsertoimassa.
Nykyisin Wikströmiä säestävät:
Jonatan Stenson: kitara
Niklas Medin: kosketinsoittimet
Tommy Cassemar: bassokitara
Peter "Korre" Korhonen: lyömäsoittimet
Palkinnot ja huomionosoitukset

1989 – Nils Ferlin-säätiön trubaduuri palkinto
1995 – Tukholman kaupungin Bellman palkinto
2015 – Cornelis Vreeswijk–stipendi
Tuotanto > Tekstit

Wikström kirjoitti jo uransa alkuvaiheesta lähtien tekstinsä ruotsiksi, mikä oli poikkeuksellista tuon ajan bluespiireissä. Hänen tekstinsä ovat usein hyvin henkilökohtaisia ja sisältävät groteskia huumoria. Osa Wikströmin teksteistä on yhteiskunnallisesti kantaa ottavia: hän arvostelee ympäröivää maailmaa ja on voimakkaasti syrjäytyneiden ja heikosti toimeen tulevien ihmisten puolella. Vastauksia Wikström ei kuitenkaan anna: hänen tekstinsä käsittelevät jokapäiväisen elämän tarpeita.
Tuotanto > Albumit

Sjung svenska folk (1975)
Hjärtslag (1977)
Jävla Måndag (1978)
Den åttonde dagen (1979)
Digitalis (1980)
Känns det igen (1980)
Magaza Stomp (1981)
Bluesman (1983)
Bortom synd och skam (1984)
Blås ut mitt månljus (1986)
...det här är mitt liv... (1988)
Mitt hjärta är ditt (1989)
Som ett fladdrande ljus (1990)
Blues är allt jag har (1992)
Mississippi (1994)
...din längtans blå anemone (1996)
Starka band (1998)
Allting förändras (2001)
Blues (2003)
Istället för tystnad (2011)
Ballader och bröl (2021)
Tuotanto > Livealbumit

2 kvällar på Fascing (2002)
Live 2005 (2006)
Tuotanto > Kokoelma-albumit

Som vattnet flyter i floden 1972–1992 (1993)
Himlen är blå (1996)
Allt är gjort av plåt (2002)
Det brustna hjärtat (2005)
Tuotanto > Slim's Blues Gang

The Blues Ain't Strange (1971)
Tuotanto > Löpande bandet

Nån gång måste man landa... (1975)
Aiheesta muualla

Rolf Wikström (Wikströmin virallinen MySpace-musiikki -sivu) MySpace.com. Viitattu 8.1.2009. (ruotsiksi), (englanniksi)
Joitakin Wikströmin sanoituksia (Arkistoitu – Internet Archive)
| Auktoriteettitunnisteet  |
| --- | --- |
Kansainväliset:  ISNI  VIAF 
Kansalliset:  Suomi (KANTO)  Ruotsi 
Taiteenala:  MusicBrainz
23. joulukuuta

23. joulukuuta on gregoriaanisen kalenterin mukaan vuoden 357. päivä (358. päivä karkausvuonna). Vuodesta on jäljellä kahdeksan päivää. Kyseistä päivää kutsutaan jouluaatonaatoksi tai lyhemmin aaton­aatoksi.
Nimipäivät

– suomalainen kalenteri: Senni, Noel
– suomenruotsalainen kalenteri: Noel
– ortodoksinen kalenteri: Vilho
– pohjoissaamenkielinen kalenteri: Giste
– vanhemmissa kalentereissa: Aatami, Dagobert, Elof, Ismari, Israel, Noachus, Victoria, Wictorin
Tapahtumia

619 – Bonifatius V paaviksi.
1493 – Georg Altin saksankielinen käännös Hartmann Schedelin Liber Chronicarumista (Nürnbergin kronikasta) julkaistiin.
1688 – Englannin Mainio vallankumous: Jaakko II pakeni maasta. Seuraavana vuonna Vilhelm III ja Maria II nousivat yhdessä Englannin valtaistuimelle.
1783 – George Washington luopui siirtokuntien armeijan ylipäällikyydestä Annapolisissa Marylandissa.
1811 – Keisari Aleksanteri I päätti, että seuraavan vuoden alussa Vanha Suomi oli liitettävä Suomen suuriruhtinaskuntaan.
1888 – Vincent van Gogh leikkasi vasemman korvansa alaosan irti, vei sen ilotaloon ja antoi Rachel-nimiselle prostituoidulle.
1913 – Yhdysvaltojen presidentti Woodrow Wilsonin allekirjoitti Federal Reserve Systemin (Yhdysvaltojen keskuspankkijärjestelmän) luovan lain.
1920 – Suomen eduskunta hyväksyi sukunimilain.
1941 – Toinen maailmansota: Japanin armeija miehitti Wakensaaren.
1947 – Transistoria esiteltiin ensimmäisen kerran Bell Labs -tutkimuskeskuksessa.
1948 – Seitsemän Tokion sotasyyllisyysoikeudessa tuomittua toisen maailmansodan ajan japanilaista sotilasjohtajaa hirtettiin Sugamon vankilassa Tokiossa.
1954 – Elinsiirto: Tri Joseph E. Murray suoritti ensimmäisen ihmiselle tehdyn  munuaissiirron Peter Bent Brighamin sairaalassa Bostonissa.
1955 – Edvin Laineen ohjaama Tuntematon sotilas sai ensi-iltansa.
1960 – Uunisurma: Hilkka Hillevi Saarinen o.s. Pylkkänen surmattiin kotonaan Kokemäellä.
1970 – New Yorkin World Trade Centerin  pohjoistornin rakennustyöt saavutti 417 metrin lakikorkeuden, mikä teki siitä maailman korkeimman rakennuksen (vuoteen 1973).
1972 – Nicaraguan pääkaupunkiin Managuaan iskenyt 6,5 richterin maanjäristys surmasi yli 10 000 henkeä.
1972 – Kaikki 16 lokakuun 13. päivän Uruguayn ilmavoimien lento 571:n pakkolaskusta Andeille selvinnyttä pelastettiin. Myöhemmin paljastui että lento-onnettomuudesta selvinneet olivat joutuneet turvautumaan ihmissyöntiin.
1974 – Fort Worthin katoamistapaus: kolme tyttöä katosi käydessään Fort Worthin Seminary South Shopping Centerissä jouluostoksilla.
1979 – Afganistanin sisällissota: neuvostoliittolaiset joukot miehittivät pääkaupunki Kabulin.
1986 – Ilmailu: Burt Rutanin suunnittelema Scaled Composites Voyager, ohjaajina Dick Rutan ja Jeana Yeager, laskeutui Edwardsin lentotukikohtaan Kaliforniassa ensimmäisenä lentokoneena, joka oli tehnyt välilaskuttoman maailmanympärilennon ilman tankkauksia.
1990 – Slovenian väestöstä 88 % kannatti kansanäänestyksessä itsenäistymistä Jugoslaviasta.
2004 – Eteläisessä jäämeressä sijaitsevaa Macquariensaarta ravisteli 8,1 richterin maanjäristys, voimakkaimpia koskaan mitattuja. Maanjäristys aiheutti vain vähän vahinkoja.
2011 – Jaajo Linnonmaa juonsi viimeistä kertaa Aamulypsyn.
Kuolleita

484  – Hunerik, vandaalien kuningas
1722 – Pierre Varignon, ranskalainen matemaatikko (s. 1654)
1783 – Johann Adolf Hasse, saksalainen säveltäjä  (s. 1699)
1817 – Fredrik Adolf Jägerhorn, suomalainen upseeri (s. 1760)
1834 – Thomas Malthus, englantilainen väestötieteilijä ja taloustieteilijä (s. 1766)
1895 – John Russell Hind, brittiläinen tähtitieteilijä (s. 1823)
1920 – Walter Runeberg, suomalainen kuvanveistäjä (s. 1838)
1931 – Wilson Bentley, yhdysvaltalainen valokuvaaja ja tiedemies, lumihiutaleiden tutkija (s. 1865)
1938 – Greta Pitkänen, suomalainen laulaja (s. 1911)
1939 – Anthony Fokker, alankomaalainen lentokonesuunnittelija (s. 1890)
1942 – Veikko Pöysti, suomalainen vasemmistomilitantti (kuoli tulitaistelussa poliisin kanssa) (s. 1909)
1946 – Thure Hellström, suomalainen arkkitehti (s. 1880)
1948 – Japanissa sotarikollisina hirtetyt:
Doihara Kenji, japanilainen kenraali (s. 1883)
Kōki Hirota, japanilainen diplomaatti ja poliitikko, pääministeri 1936–1937 (s. 1878)
Seishirō Itagaki, japanilainen kenraali ja sotaministeri (s. 1885)
Kimura Heitaro, japanilainen kenraali (s. 1888)
Iwane Matsui, japanilainen kenraali (s. 1878)
Akira Mutō, japanilainen kenraali (s. 1892)
Hideki Tōjō, japanilainen kenraali, pääministeri 1941–1944 (s. 1884)
1953 – Lavrenti Berija, neuvostoliittolainen poliitikko ja NKVD:n johtaja
1970 – Aleksander Warma, Viron pakolaishallituksen presidentti (s. 1890)
1972 – Andrei Tupolev, neuvostoliittolainen lentokonesuunnittelija (s. 1888)
1977 – Rurik Ekroos, suomalainen näyttelijä (s. 1902)
1979 – Peggy Guggenheim, yhdysvaltalainen taiteen keräilijä (s. 1898)
1985 – Prinssi Bira, oik. Birabongse Bhanutej Bhanubandh, thaimaalainen kilpa-autoilija (s. 1914)
1992 – Pauli Sarkkula, suomalainen koripalloilija (s. 1917)
2000 – Victor Borge, tanskalais-yhdysvaltalainen pianisti ja koomikko (s. 1909)
2000 – Billy Barty, yhdysvaltalainen näyttelijä (s. 1924)
2003 – Sylvi Salonen, suomalainen näyttelijä ja teatterineuvos (s. 1920)
2005 – Unto Palokas, suomalainen kirjailija ja kunnallisvaikuttaja sekä pitkän linjan ammattiyhdistysmies
2007 – Oscar Peterson, yhdysvaltalainen jazz-pianisti (s. 1925)
2015 – Alfred G. Gilman, vuoden 1994 Nobelin lääketieteen palkinnon saanut yhdysvaltalainen tiedemies (s. 1941)
2016 – Robert Hinde, englantilainen eläintieteilijä (s. 1923)
2016 – Piers Sellers, brittiläis-yhdysvaltalainen meteorologi ja astronautti (s. 1955)
2017 – Matti Paavilainen, suomalainen kirjailija (s. 1932)
2017   – Arto Sipinen, suomalainen arkkitehti (s. 1936)
2020 – Kristoduli, ortodoksinunna ja kirjailija (s. 1945)
Juhlapäiviä

Japani: Tenno no tanjobi (keisarin syntymäpäivä) (1989-2019)
| 0 | 1 | 2 |
| --- | --- | --- |
|  |   Lyhyt tiivistelmä päivästä 23. joulukuuta: |  |
:   Kuningatar Silvia 1881 – Espanjalainen runoilija Juan Ramón Jiménez syntyi.  1888 – Vincent van Gogh leikkasi vasemman korvansa alaosan irti  1943 – Ruotsin kuningatar Silvia syntyi.  1948 – Seitsemän Tokion sotasyyllisyysoikeudessa tuomittua toisen maailmansodan ajan japanilaista sotilasjohtajaa hirtettiin Sugamon vankilassa Tokiossa.  1963 – Kirjailija Donna Tartt syntyi.  1972 – Andien lento-onnettomuuden 16 eloonjäänyttä saatiin pelastettua heidän oltuaan 72 päivää keskellä Andeja.  
Katso myös: kalenteri ~ 22. joulukuuta, 24. joulukuuta
Vuoden kuukaudet ja päivät
| --- | --- |
tammikuu: 1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31 
helmikuu: 1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  (30 )
maaliskuu: 1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31 
huhtikuu: 1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30 
toukokuu: 1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31 
kesäkuu: 1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30 
heinäkuu: 1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31 
elokuu: 1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31 
syyskuu: 1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30 
lokakuu: 1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31 
marraskuu: 1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30 
joulukuu: 1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31
Huugo Niinivaara

Huugo Jalmari Niinivaara, sukunimi vuoteen 1906 Lindberg (8. joulukuuta 1869 Hämeenlinna – 27. heinäkuuta 1964) oli suomalainen lääninagronomi ja filosofian tohtori.
Niinivaaran vanhemmat olivat muurarimestari Albert Lindberg ja Maria Gustava Röman. Hän valmistui agronomiksi 1892, filosofian kandidaatiksi 1916, filosofian maisteriksi 1917, filosofian lisensiaatiksi 1920 ja filosofian tohtoriksi 1921. Väitöskirjatyössään Niinvaara julkaisi 1920–1930 yhdeksän osaa Suomen ayrshirekarjan sonnisukututkielmia.
Niinivaara oli opettajana Seppälän maanviljelys- ja meijerikoulussa 1897–1905 ja Otavan maanviljelys- ja karjakkokoulussa 1905–1909, Itä-Hämeen maanviljelysseuran ja Itä-Hämeen hevosjalostusliiton sihteerinä 1909–1913, Harjun maatalouskoulun opettajana 1913–1929 sekä pienviljelijäneuvojaopiston lehtorina 1929–1936. Hän oli sitten Suomen ayrshireyhdistyksen jalostustoiminnan vt. johtajana 1938, Maatalousseurojen keskusliiton havaintovälineosaston johtajana 1939–1941 ja maatalousministeriön ylimääräisenä esittelijänä 1942–1948.
Niinivaara toimi maatalousseurojen tilien ja toiminnan tarkastajana 1914–1919 ja Suomen ayrshireyhdistyksen sukututkimustyön johtajana 1919–1930. Hän oli Lahden kaupunginvaltuuston jäsenenä 1912–1913, Läntisen Viipurin 1äänin maanviljelysseuran johtokunnan puheenjohtajana 1919–1929 sekä Suomen ayrshireyhdistyksen kantakirjavaliokunnan jäsenenä 1924–1931.
Huugo Niinivaara oli naimisissa vuodesta 1900 Elsa Maria Siljanderin kanssa.
Monika Österberg

| Monika Österberg> Henkilötiedot |
| --- | --- |
Kansalaisuus:  Suomi
Ammatti:  biotuotekemian professori
Koulutus ja ura
Tutkinnot:  Helsingin yliopisto (FM 1994), Kuninkaallinen teknillinen korkeakoulu (PhD, 2000)
Instituutti:  Aalto-yliopisto
Tutkimusalue:  biopohjainen materiaalitiede sekä ligniinin ja selluloosan pintakemia
Palkinnot:  Suomalainen Tiedeakatemia (jäsen 2023-)
Aiheesta muualla
Monika Österberg (aalto.fi)
Monika Österberg  on suomalainen kemisti (PhD), joka työskentelee Aalto-yliopiston biotuotekemian professorina.
Hän opiskeli kemiaa Helsingin yliopistossa (FM 1994). Jatko-opintoihin hän suuntasi professorinsa suosituksesta Ruotsiin, ja valmistui siellä tohtoriksi vuonna 2000. Hänen englanninkielinen, paperinvalmistamisen pintakemiaa käsittelevä väitöskirjansa (2000) Kuninkaaliselle teknilliselle korkeakoululle (KTH, Tukholma) oli otsikoitu On the Interactions in Cellulose Systems: Surface Forces and Adsorption.
Väitöskirjansa jälkeen hän työskenteli tutkijana Teknillisessä korkeakoulussa Espoossa, ja lyhyen aikaa professorina Lappeenrannan teknillisessä korkeakoulussa. Vuonna 2012 hän pääsi professuuriin johtavalle urapolulle Aalto-yliopistossa.
Hän on ollut Suomalaisen Tiedeakatemian jäsen vuodesta 2023.
Aiheesta muualla

Irtoaako puumuovista mikromuovia luontoon? Asiantuntija vastaa (1.2.2024) (forest.fi)
Introducing Monika Österberg, Associate Professor, Aalto University (2012) (englanniksi) (youtube.com)
Monika Österberg. Aalto University, Department of Bioproducts and Biosystems (englanniksi) (researchgate.net)
| --- | --- |
Auktoriteettitunnisteet: Tieteilijät :  ORCID  Publons  ResearcherID  Scopus
Nicolas Hague

| Nicolas Hague |
| --- | --- |

Henkilötiedot
Syntynyt: 5. joulukuuta 1998 (ikä 26) Kitchener, Ontario, Kanada
Kansalaisuus:   Kanada
Jääkiekkoilija
Pelipaikka:  puolustaja
Maila:  vasen
Pituus:  196 cm
Paino:  98 kg
Seura
Seura:  Vegas Golden Knights / Chicago Wolves
Sarja:  NHL / AHL
NHL-varaus:  34. varaus, 2017 Vegas Golden Knights
Nicolas Hague (s. 5. joulukuuta 1998 Kitchener, Ontario) on kanadalainen jääkiekkoilija, joka pelaa NHL-seura Vegas Golden Knightsin organisaatiossa. Knights varasi hänet toisella kierroksella 34. pelaajana NHL:n varaustilaisuudessa 2017. Hague laukoo vasemmalta.lähde?
Ura

Mississauga Steelheads varasi Haguen toisella kierroksella OHL:n varaustilaisuudessa vuonna 2014. Myöhemmin Vegas Golden Knights varasi Haguen toisella kierroksella NHL:n varaustilaisuudessa 2017. Hague teki kolmen vuoden tulokassopimuksen Vegas Golden Knightsin kanssa 29. syyskuuta 2017.lähde?
BBC Two

| BBC Two |
| --- | --- |
 BBC Two -kanavan logo
Lähetykset alkoivat:  20. huhtikuuta 1964
Omistaja:  BBC
Katsojaosuus:  5,4 % (maaliskuu 2015, )
Maa:   Iso-Britannia
Pääkonttori:  Broadcasting House, Lontoo
Kotisivu:  www.bbc.co.uk/bbctwo
Saatavuus
Antenniverkko
Freeview:  Kanava 2
Kaapeliverkko
Virgin Media:  Kanava 102
Tiscali TV:  Kanava 2
Infobox OKNimi-testi OK: 
BBC Two on brittiläisen BBC:n antenniverkon toinen pääkanava. Kanava aloitti vuonna 1967 ensimmäisenä eurooppalaisena televisiokanavana säännölliset värilähetykset. Kanava esittää brittiläisiä televisiosarjoja sekä yhdysvaltalaisia televisio-ohjelmia ja sarjoja.
Yasin Malik

| Mohammad Yasin Malik |
| --- | --- |
 Valokuvassa vuodelta 2006.
Henkilötiedot
Syntynyt: 1966 Srinagar, Jammu ja Kashmir Intia
Ammatti:  poliitikko, aktivisti
Muut tiedot
Järjestö:  Jammun ja Kashmirin vapautusrintaman johtaja
Edeltäjä:  Amanullah Khan
Mohammad Yasin Malik, usein lyhyemmin vain Yasin Malik (s. 1966) on Intian hallitseman Jammun ja Kashmirin itsenäisyyttä ajavan Jammun ja Kashmirin vapautusrintaman (Jammu and Kashmir Liberation Front, JKLF) johtaja. Järjestö teki 1980-luvun lopulla aseellista vastarintaa, mutta Malikin johdolla se luopui tästä 1990-luvun puolella painottuen väkivallattomaan vastarintaan.
Malik sai vuonna 2022 elinikäisen vankeustuomion terrorismin rahoittamisesta ja rikollisesta salaliitosta.
Elämäkerta > Nuoruus

Yasin Malik syntyi vuonna 1966 Intian Jammun ja Kashmrin osavaltiossa Srinagarin kaupungin Maisuman kaupunginosassa. Maisuma sijaitsee kaupungin keskustassa. Se tunnettiin erityisen Intian hallinnon vastaisena alueena mielenosoituksistaan. Malik itse selitti nähneensä lapsuudessaan poliisin väkivaltaa kaupungin kaduilla.
23. maaliskuuta 1987 Jammussa ja Kashmirissa pidettiin paikallisen lakiasäätävän kokouksen vaalit, jotka voitti intialaismielisten Jammu & Kashmir National Conference- (JKNC) ja Indian National Congress (INC) -puolueiden liitto. Islamilaisten puolueiden liitto Muslim United Front menestyi odotuksiaan huonommin. Puolueen vaatimuksiin oli kuulunut esimerkiksi kansanäänestys Kashmirin erosta Intiasta. Pian esiintyi väitteitä vaalien vilpillisyydestä. Malik oli ollut mukana MUF:n johtoon kuuluneen Mohammad Yusuf Shahin vaalikampanjassa. Vaalit johtivat monien kashmirilaisten muslimien, kuten Malikin lopulliseen radikalisoitumiseen. Kashmirissa alkoi vielä samana vuonna ja seuraavana vuonna kiihtynyt aseellinen toiminta Intian hallintoa vastaan. Yksi aseellisista liikkeistä oli oli jo 70-luvulla perustettu Amanullah Khanin johtama Jammun ja Kashmirin vapautusrintama (Jammu and Kashmir Liberation Front, JKLF), jonka riveihin Malik liittyi. Hän ja muita järjestöön liittyneitä vietiin Pakistanin hallitsemaan osaan Kashmiria eli Azad Kashmiriin koulutettavaksi.
Elämäkerta > Aseellinen toiminta

Yasin Malik palasi Pakistanista Intiaan vuonna 1989 ja hänestä oli nyt tullut JKLF:n johtaja. Järjestö julisti aseellisen kapinan Intiaa vastaan ja vielä saman vuoden joulukuussa järjestö sieppasi kashmirilaislähtöisen Intian sisäministeri Mohammad Sayeedin tyttären Rubaiya Sayeedin. Tytär vapautettiin muutamaa päivää myöhemmin joidenkin JKLF:n jäsenten vankilasta vapautusta vastaan. JKLF oli saanut aluksi tukea Pakistanista, mutta Pakistan hylkäsi järjestön, joka ajoi Kashmirin itsenäisyyttä, tukien sen sijaan Kashmirin liitosta Pakistaniin ajaneita järjestöjä. JKLF:n toiminta alkoi hiipua ja useita sen johtohahmoja pidätettiin. Malik pidätettiin sieppauksen ja muiden syytteiden nojalla vuonna 1991 ja hänet vapautettiin vuonna 1994. Malik luopui aseellisesta vastarinnasta alkaen noudattaa itsensä mukaan Mahatma Gandhin innoittamaa väkivallatonta vastarintaa. JKLF:n aseellinen siipi lakkautettiin, mutta se jatkoi Kashmirin itsenäisyyden ajamista muine keinoin.
Elämäkerta > Politiikassa

Malikia kuvailtiin Kashmirin johtavaksi separatistiksi. Hän oli ajoittain pidätettynä ja järjesti vapaana ollessaan mielenilmauksia Kashmirin itsenäisyyden puolesta. Hänen poliittinen kilpailijansa separatistien liikkeessä oli Syed Ali Geelani, joka ajoi itsenäisyyden sijaan Kashmirin liitosta Pakistaniin.
Vuonna 2019 Intiaa johtanut hindunationalistisen Intian kansanpuolueen (Bharatiya Janata Party, BJP) hallinto kielsi JKLF:n toiminnan, ja Malik pidätettiin syytettynä terrorismin rahoittamisesta ja rikollisesta salaliitosta. Syytteet liittyivät terrori-iskuihin vuonna 2016, sekä muihin tapahtumiin useamman vuosikymmenen ajalta. BJP lakkautti Jammun ja Kashmirin autonomisen aseman saman vuoden elokuussa, jolloin Jammusta ja Kashmirista tuli osavaltion sijaan liittovaltion territorio. Toukokuussa 2022 Malik sai kaksi elinkautista ja viisi 10 vuoden vankeustuomiota intialaisessa oikeusistuimessa. Tuomio johti mielenosoituksiin Kashmirissa.
Malikin vankeustuomiota vastaan mieltään osoittavia Barcelonassa.
Jaki, vuoriston karhu

| Jaki, vuoriston karhu> シートン動物記　くまの子ジャッキー (Seton Doubutsuki: Kuma no Ko Jacky) |
| --- | --- |
Tyyli:  anime
Kestoaika:  noin 25 minuuttia
Alkuperämaa:   Japani
Alkuperäiskieli:  japani
Verkko:   TV Asahi  TV2
Esitetty:  Japani: 7. kesäkuuta 1977 – 6. joulukuuta 1977
Tuotantokausia:  1
Jaksoja:  26 (Suomessa 13)
Tuotanto
Tuottaja(t):  Akira Negi
Ohjaaja(t):  Yoshio Kuroda
Käsikirjoittaja(t):  Michio Sato Ryuzo Nakanishi Yukiko Takayama
Säveltäjä(t):  Akihiro Komori
Tuotantoyhtiö(t):  Nippon Animation
Aiheesta muualla
IMDb 
Jaki, vuoriston karhu (Yleisradion televisioesityksessä käytetty nimi) (jap. シートン動物記　くまの子ジャッキー , Seton Doubutsuki: Kuma no Ko Jacky) 
on japanilaisen Nippon Animationin tuottama vuonna 1977 valmistunut 26-osainen animepiirrossarja. Sarja perustuu kirjailija Ernest Thompson Setonin kirjaan, joka on julkaistu Suomessa nimellä Kalliovuorten kuningas – kertomus harmaakarhusta (engl. Monarch, The Big Bear of Tallac).
Juoni

Tarina sijoittuu Yhdysvaltojen Kaliforniaan 1800-luvun loppuun 100 vuotta Yhdysvaltojen itsenäistymisen jälkeen. Sarjan päähenkilö on Tallac-vuoren juurella asustava intiaanipoika nimeltä Zenda (alkuperäisessä versiossa Ran). Zenda ystävystyy tilan omistajan tyttären Olgan (alkuperäisessä versiossa Alice) kanssa karhunpentuihin, jotka nimeävät urospennun Jakiksi ja naaraspennun Nukaksi (alkuperäisessä versiossa Jackie ja Jill). Eräänä päivänä Zendan isä Gilian (alkuperäisessä versiossa Kelyan) ampuu ja tappaa karhunpentujen äidin Hirmun (alkuperäisessä versiossa Pinto) pelastaakseen ihmishenkiä. Zenda päättää korjata tilanteen ottamalla Jakin ja Nukan kotiin, ja kasvattamalla heidät.
Sarja Suomessa

Piirrossarja ensiesitettiin Suomen televisiossa vuonna 1984 Yle TV2-kanavalla. Suomessa esitetty sarja oli alun perin piirrossarjan espanjalainen esitysversio, johon oli tehty Yleisradion tuottama suomenkielinen jälkiäänitys. Suomenkielisessä jälkiäänityksessä ääninäyttelijöinä toimivat Aila ja Lars Svedberg. Alkuperäisestä 26-osaisesta piirrossarjasta Suomen televisiossa esitettiin vain 13 osaa. Sarja esitettiin uusintana vuonna 1986. Ensimmäisen uusintakierroksen jälkeen sarjaa ei ole esitetty uusintana uudestaan.
Aiheesta muualla

Synchronic Web: Piirrettyjen maailma: Jaki & Nuka